Yhteinen ehdotus NEUVOSTON ASETUS Iraniin kohdistuvista rajoittavista toimenpiteistä annetun asetuksen (EU) N:o 267/2012 muuttamisesta /* JOIN/2014/042 final - 2014/0357 (NLE) */





PERUSTELUT (1) Iraniin kohdistuvista rajoittavista toimenpiteistä 23 päivänä maaliskuuta 2012 annetulla neuvoston asetuksella (EU) N:o 267/2012 pannaan täytäntöön päätöksessä 2010/413/YUTP säädetyt toimenpiteet. (2) Neuvosto antoi ... päivänä joulukuuta 2014 päätöksen 2014/.../YUTP päätöksen 2010/413/YUTP muuttamisesta siten, että jatkettiin 30 päivään kesäkuuta 2015 asti 20 artiklan 14 kohdassa tarkoitettua, sellaisia toimia tai liiketoimia koskevaa poikkeusta, jotka on toteutettu suhteessa lueteltuihin yhteisöihin siltä osin kuin on tarpeen sellaisten velvoitteiden täytäntöönpanemiseksi, jotka perustuvat ennen 23 päivää tammikuuta 2012 tehtyihin sopimuksiin tai mainittujen sopimusten täytäntöönpanemiseksi tarvittaviin liitännäissopimuksiin, jos Iranin raakaöljyn ja öljytuotteiden toimituksella tai niiden toimituksen tuottamalla hyödyllä vähennetään jäsenvaltioiden alueella oleville tai niiden lainkäyttövaltaan kuuluville henkilöille tai yhteisöille maksamatta olevia määriä ennen 23 päivää tammikuuta 2012 tehtyjen sopimusten osalta, jos kyseisissä sopimuksissa erityisesti määrätään sellaisista maksuista. (3) Tämän päätöksen täytäntöön panemiseksi tarvitaan unionin lisätoimia. (4) Unionin ulkoasioiden ja turvallisuuspolitiikan korkea edustaja ja Euroopan komissio ehdottavat, että asetusta (EU) N:o 267/2012 muutetaan edellä esitetyn mukaisesti. 2014/0357 (NLE) Yhteinen ehdotus NEUVOSTON ASETUS Iraniin kohdistuvista rajoittavista toimenpiteistä annetun asetuksen (EU) N:o 267/2012 muuttamisesta EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 215 artiklan, ottaa huomioon Iraniin kohdistuvista rajoittavista toimenpiteistä ja yhteisen kannan 2007/140/YUTP kumoamisesta 26 päivänä heinäkuuta 2010 annetun neuvoston päätöksen 2010/413/YUTP[1] , ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen, sekä katsoo seuraavaa: (1) Neuvoston asetuksella (EU) N:o 267/2012[2] pannaan täytäntöön päätöksessä 2010/413/YUTP säädetyt toimenpiteet. (2) Neuvosto antoi ... päivänä joulukuuta 2014 päätöksen 2014/.../YUTP päätöksen 2010/413/YUTP muuttamisesta siten, että jatkettiin 30 päivään kesäkuuta 2015 asti 20 artiklan 14 kohdassa tarkoitettua, sellaisia toimia tai liiketoimia koskevaa poikkeusta, jotka on toteutettu suhteessa lueteltuihin yhteisöihin siltä osin kuin on tarpeen sellaisten velvoitteiden täytäntöönpanemiseksi, jotka perustuvat ennen 23 päivää tammikuuta 2012 tehtyihin sopimuksiin tai mainittujen sopimusten täytäntöönpanemiseksi tarvittaviin liitännäissopimuksiin, jos Iranin raakaöljyn ja öljytuotteiden toimituksella tai niiden toimituksen tuottamalla hyödyllä vähennetään jäsenvaltioiden alueella oleville tai niiden lainkäyttövaltaan kuuluville henkilöille tai yhteisöille maksamatta olevia määriä ennen 23 päivää tammikuuta 2012 tehtyjen sopimusten osalta, jos kyseisissä sopimuksissa erityisesti määrätään sellaisista maksuista. (3) Tämä toimenpide kuuluu Euroopan unionin toiminnasta tehdyn sopimuksen soveltamisalaan, minkä vuoksi sen täytäntöön panemiseksi tarvitaan lainsäädäntöä unionin tasolla, jotta voidaan varmistaa, että talouden toimijat soveltavat sitä yhtenäisesti kaikissa jäsenvaltioissa. (4) Sen vuoksi asetusta (EU) N:o 267/2012 olisi muutettava, ON ANTANUT TÄMÄN ASETUKSEN: 1 artikla Korvataan asetuksen (EU) N:o 267/2012 28 a artiklan b alakohdassa sanat ”31 päivään joulukuuta 2014 asti” sanoilla ”30 päivään kesäkuuta 2015 asti”. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja [1] EUVL L 195, 27.7.2010, s. 39. [2] Neuvoston asetus (EU) N:o 267/2012, annettu 23 päivänä maaliskuuta 2012, Iraniin kohdistuvista rajoittavista toimenpiteistä ja asetuksen (EU) N:o 961/2010 kumoamisesta (EUVL L 88, 24.3.2012, s. 1).